b"\n_START_ARTICLE_\nEls Plans (Alpens)\n_START_SECTION_\nDescripci\xc3\xb3\n_START_PARAGRAPH_\nEs tracta d'una antiga casa pairal que conforma un conjunt de diferents edificis que han alterat la primitiva orientaci\xc3\xb3 envers l'est. Encara es conserva l'antic portal adovellat, la teulada \xc3\xa9s a dues vessants amb desaigua a l'antiga fa\xc3\xa7ana principal. Davant hi ha un altre edifici destinat a cabana i femer, amb una bonica volta a l'interior. A l'extrem d'aquest edifici hi ha una petita lli\xc3\xa7a en la qual hi trobem la data de 1673 en la llinda de fusta._NEWLINE_A la fa\xc3\xa7ana posterior hi ha una eixida amb cinc arcades de volta rebaixada. Al cant\xc3\xb3 esquerra hi ha una cabana modificada amb dues arcades de mig punt, i un rellotge de sol.\n_START_SECTION_\nHist\xc3\xb2ria\n_START_PARAGRAPH_\nAquesta masia ja la trobem documentada al segle XVI en l'arxiu parroquial de Sta. Maria d'Alpens. Per la seva construcci\xc3\xb3 es noten dues etapes d'edificaci\xc3\xb3: una realitzada pels volts de l'any 1673 i una posterior renovaci\xc3\xb3 l'any 1771 com consta en l'antic portal adovellat. La cabana t\xc3\xa9 algunes caracter\xc3\xadstiques copiades de la del mas Graells."